Σύγκριση της δεξμεδετομιδίνης μόνης με τη δεξμεδετομιδίνη-τραμαδόλη, χορηγούμενες ως προνάρκωση στον κόνικλο
Creators: name: Βορλόκα, Αγγελική Διονυσίου
Publisher: name: Aristotle University of Thessaloniki
Year: 2022
Subjects: Δεξμεδετομιδίνη
Τραμαδόλη
Κόνικλος
Dexmedetomidine
Tramadol
Rabbit

description: Η χρήση της τραμαδόλης στην προνάρκωση του κονίκλου σε συνδυασμό με τη δεξμεδετομιδίνη δεν είναι διαδεδομένη. Η δεξμεδετομιδίνη χρησιμοποιείται ευρέως για την ηρέμηση του κονίκλου, όπως και σε άλλα είδη ζώων. Όσον αφορά την τραμαδόλη, έχουν μελετηθεί οι αναλγητικές της ιδιότητες ως οπιοειδές, όμως η επίδρασή της ως προαναισθητικό φάρμακο παραμένει άγνωστη. Σκοπός της μελέτης ήταν να διαπιστωθεί η επίδραση της τραμαδόλης χορηγούμενης στην προνάρκωση μαζί με τη δεξμεδετομιδίνη σε διάφορες παραμέτρους του κονίκλου και συγκεκριμένα στη θερμοκρασία του σώματος, την αναπνευστική συχνότητα, την καρδιακή συχνότητα, τις τιμές του pH των διττανθρακικών και των αερίων (μερική πίεση οξυγόνου και διοξειδίου του άνθρακα) του αρτηριακού αίματος, και την καταστολή του ΚΝΣ, όπως αυτή καταγράφηκε από τη μεταβολή των αντανακλαστικών και τη δόση της προποφόλης που απαιτήθηκε για τη διασωλήνωση. Η έρευνα πραγματοποιήθηκε σε 24 κονίκλους Νέας Ζηλανδίας, οι οποίοι χωρίστηκαν σε δυο ομάδες. Στην πρώτη ομάδα ζώων χορηγήθηκε ενδομυϊκά δεξμεδετομιδίνη 80 μg kg-1 σωματικού βάρους και συγχρόνως χορηγήθηκε ενδοφλέβια τραμαδόλη 4 mg kg-1 ΣΒ. Στη δεύτερη ομάδα χορηγήθηκε ενδομυϊκά, μόνη δεξμεδετομιδίνη 80 μg kg-1 ΣΒ. Έπειτα, εκτιμήθηκαν η θερμοκρασία του σώματος, η αναπνευστική συχνότητα, η καρδιακή συχνότητα, και το pH, η PaO2, η PaCO2 και HCO3 σε δείγμα αρτηριακού αίματος. Επιπλέον, αξιολογήθηκαν η στάση του σώματος, η αντίσταση στη ραχιαία κατάκλιση, το ποδικό αντανακλαστικό, το βλεφαρικό αντανακλαστικό, το αντανακλαστικό της νύξης του ωτός, ο μυϊκός τόνος των γνάθων στους χρόνους Τ5, Τ10 και Τ15 και η συνολική δόση προποφόλης που χρειάστηκε για τη διασωλήνωση στο χρόνο Τ15. Ο συνδυασμός δεξμεδετομιδίνης-τραμαδόλης δεν επηρέασε την καρδιακή και αναπνευστική συχνότητα και τη θερμοκρασία του σώματος. Προκάλεσε ήπια καταστολή του αναπνευστικού όπως προέκυψε από τη μείωση της τιμής της PaO2, όμως οι τιμές του pH, της PaO2, της PaCO2 και των HCO3 που σημειώθηκαν και στις δύο ομάδες 15 λεπτά μετά τη χορήγηση προνάρκωσης ήταν εντός των φυσιολογικών ορίων και στις δύο ομάδες. Επιπλέον, όλα τα αντανακλαστικά και ο μυϊκός τόνος των γνάθων, δεν διέφερε μεταξύ των ομάδων με την εξαίρεση του αντανακλαστικού της νύξης του ωτός σε όλα τα ζώα της ομάδας που χορηγήθηκε τραμαδολη χάθηκε 15 λεπτά μετά τη χορήγηση προνάρκωσης . Τέλος, αναφορικά με την ποσότητα προποφόλης που απαιτηθήκε για τη διασωλήνωση των ζώων χρειάστηκε πολύ λιγότερη στην ομάδα της τραμαδόλης.
description: The combination of tramadol and dexmedetomidine is not commonly used in premedication of the rabbit. Dexmedetomidine alone is used widely to sedate rabbits and other species. Tramadol has been studied as an opioid, but not as a premedication drug. The aim of the present study was to investigate the effects of tramadol as a premedication drug in combination with dexmedetomidine in various parameters of the rabbit, especially in the body temperature, the respiratory and heart rate, the pH level and the HCO3 of the arterial blood, the arterial blood gas (PaO2, PaCO2) and the CNS suppression, which was documented by the variation of the reflexes and the dose of propofol required for the intubation. The experiment was conducted in 24 New Zealand rabbits, which were allocated into two groups. In the first group, dexmedetomidine was administrated intramuscularly in the dose of 80 μg kg-1of body weight and 5 minutes later tramadol was administrated intravenously in the dose of 4 mg kg-1 BW. In the second group, dexmedetomidine alone was administrated intramuscularly in the dose of 80 μg kg-1 BW. Body temperature, respiratory rate, heart rate, pH, PaO2, PaCO2, and HCO3 in the arterial blood were measured. In addition, the righting reflex, pedal reflex, palpebral reflex, ear pinch reflex, the relaxation of the jaw in T5, T10 and T15 and the total dose of administrated propofol during the intubation were evaluated in T15. The combination of dexmedetomidine and tramadol had no effect on the heart rate, the respiratory rate and the body temperature. A mild suppression of the respiratory system was occurred, but pH, PaO2, PaCO2 and HCO3 were within the normal values after the drug administration (T15) in both groups. In addition, the reflexes were not affected, except for the ear pinch reflex in all the animals of the DT group. Finally, the DT group required less amount of propofol than the D group for the intubation of the trachea.